open-index/open-wikipedia-markdown huggingface dataset:
סיירצרטופס

**סיירהצרטופס** (שם מדעי: *Sierraceratops*) הוא סוג של דינוזאור ממשפחת הצרטופסיים שחי בקרטיקון עליון בדרום אמריקה הצפונית. הוא נתגלה עוד ב-1997, אז נמצאו מאובנים שכללו גולגולת חלקית וחלקים מהשלד, אך תואר והוגדר רק ב-2021, ובו מין יחיד *Sierraceratops turneri*. הוא נתגלה בתצורת הול לייק בניו מקסיקו. פירוש שמו המדעי: "פנים בעלי קרניים מסיירה".

## תיאור

סיירצרטופס היה דינוזאור בינוני. אורך הגולגולת היה פחות מ-2 מטר והאורך הכולל שלו (מחרטום ועד זנב) היה . בהשוואה לכסמוזאורים אחרים היו לו קרני גבה עבות אך קצרות וכן בליטות לחיים ארוכות וחזקות. העטרה הייתה יחסית ארוכה עם חלונות גדולים בעצם, שהופרדו בידי עצם בצורת אליפסה.

## סיווג ומיון

סיירצרטופס סווג במקור כסוג של טורוזאורוס, בהתבסס על ההנחה שמאובניו מתוארכים לשלהי המאסטריכט. מחקר מאוחר יותר מצא שהוא היה סוג נפרד מהטורוזאורוס, שלו הייתה עצם שטוחה שהפרידה בין החלונות, בעוד לשסיירצרטופס העצם הייתה בצורת אליפסה. יתרה מכן, תארוך רדיומטרי העלה שהמאובנים עתיקים בהרבה ולמעשה שייכים לסוף הקמפן ותחילת המאסטריכסט, הבדל של מספר מיליוני שנים.

ניתוח פילוגנטי שערכו דלמן ועמיתיו העלה שסיירצרטופס השתייך לתת-משפחת הכסמוזאורים והיה טקסון אח לבראבוצרטופס וקואווילצרטופס. הוא היה מין אנדמי לדרום ארצות הברית וצפון מקסיקו.

## קישורים חיצוניים

* 

קטגוריה:כסמוזאורים
Super Mario Galaxy

**Super Mario Galaxy** הוא משחק וידאו משנת 2007 שפותח ושווק על ידי חברת נינטנדו עבור קונסולת ה-Wii. זהו משחק התלת מימד השלישי בסדרת סופר מריו.

## משחקיות
בתור מריו, השחקן יוצא למסע להצלת הנסיכה פיץ', להציל את היקום מבאוזר ולאסוף 120 כוכבי כוח. לאחר מכן השחקן יכול לשחק במשחק בתור לואיג'י. המשחק מורכב מגלקסיות מלאות בכוכבי לכת ועולמות קטנים, עם וריאציות שונות של כוח המשיכה, המרכיב המרכזי של המשחק. דמות השחקן נשלטת באמצעות שלט ה-Wii ו־Nunchuk, ומשלימה משימות, נלחמת בבוסים ומגיעה לאזורים מסוימים כדי לאסוף כוכבי כוח. רמות מסוימות משתמשות בפונקציות של שלט ה־Wii המבוססות על תנועה.

## הפצה
נינטנדו EAD החלה לפתח את Super Mario Galaxy לאחר יציאתו של המשחק Donkey Kong Jungle Beat בסוף שנת 2004. המשחק יצא ככותר Nintendo Selects ב-2011, כהורדה דרך ה-eShop של קונסולת ה-Wii U בשנת 2015, ב-Nvidia Shield בסין ב-2018. משחק ההמשך, Super Mario Galaxy 2, יצא ל-Wii בשנת 2010.

## גרסת נינטנדו סוויץ'
ב-18 בספטמבר 2020, המשחק יצא כחלק מחבילת Super Mario 3D All-Stars עבור קונסולת הנינטנדו סוויץ' לצד Super Mario 64 ו-Super Mario Sunshine.

## ההצלחה של המשחק
Super Mario Galaxy זכה להצלחה רבה, והוכרז כאחד המשחקים הטובים בסדרת סופר מריו ואחד ממשחקי הווידאו הטובים בכל הזמנים. בשנת 2019, Super Mario Galaxy היה המשחק בעל הדירוג הגבוה ביותר בכל הזמנים באתר GameRankings. הוא זכה לשבחי ביקורת יוצאי דופן, במיוחד על הגרפיקה של המשחק, הפסקול, התפאורה והעלילה. הוא זכה במספר פרסים, והפך לכותר הנינטנדו הראשון שזכה בפרס באפט"א למשחקים למשחק הטוב ביותר. המשחק הוא משחק ה-Wii התשיעי הנמכר ביותר בעולם עם מכירות של 12.80 מיליון עותקים.

## קישורים חיצוניים
* 

## הערות שוליים

קטגוריה:משחקי וידאו משנת 2007
קטגוריה:משחקי פלטפורמות ממוחשבים
קטגוריה:סופר מריו
קטגוריה:משחקי Wii
קטגוריה:משחקי וידאו שפותחו על ידי שיגרו מיאמוטו
קטגוריה:משחקי וידאו קואופרטיבים
קטגוריה:משחקי פעולה-הרפתקאות
קטגוריה:משחקי וידאו שפותחו ביפן
ההצגה במקדש (אמברוג'ו לורנצטי)

"**ההצגה במקדש**" (1342) הוא ציור מאת אמברוג'ו לורנצטי.

## תיאור
ציור זה הוא אחת מן העבודות הגדולות שיצר לורנצטי, ואחת מחמש עבודות שבהן מופיעה חתימתו. הציור הוזמן כחלק ממחזור של עבודות בנושא מרים, אם ישו, שהוזמנו בין השנים 1350-1330 מאמנים שונים עבור קתדרלת סיינה, ובהן "הבשורה עם מרגרט הקדושה ואנסאנוס הקדוש", "לידת הבתולה" וה"מאסטה". שני מקורות מן המאה ה-15 מתארים את העבודה כטריפטיך, שצדדיו מתארים את המלאך מיכאל והמרטיר קרסצנטיוס הקדוש , שהחזיק את ראשו הערוף בידיו.

העתקים של הציור נוצרו על ידי האמנים ג'ובאני די פאולו  וברטולו די פרדי . בשלב כלשהו פורק הציור, וחלקו המרכזי הוצג במנזר בסיינה. פרדיננד השלישי, הדוכס הגדול של טוסקנה, העביר את הציור לטוסקנה בשנת 1822, והחל משנת 1913 הוא נמצא באוסף גלריית אופיצי.

נושא הציור הוא הבאתו של ישו אל בית המקדש השני על ידי מרים ויוסף הקדוש. במישור הקדמי שש דמויות: הדמות השמאלית היא יוסף, המופיע מאחורי שתי נשים. לפניהן מתוארת מרים, כשהיא אוחזת בבד לבן שבו היה עטוף התינוק. מן העבר השני מתואר שמעון הקדוש, האוחז את ישו התינוק בידיו, וחנה הנביאה . במישור האחורי מתואר מזבח ולצדו שתי דמויות העוסקות בפולחן ובהקרבת יונה. התיאור מתרחש במבנה כנסייה מפוארת. היא מרוצפת שיש בדגם גאומטרי בן שלושה צבעים, ותקרתה היא סדרה של קמרונות צולבים ועליהם דוגמה של כוכבים. בדומה לעיטורי כנסיות רבות, גם צערך העיטור בציור זה מצביעה על פרשנות נוצרית של פרה-פיגורציה לסיפורי התנ"ך, המהווים רקע להבאתו של ישו לבית המקדש. על אחת הלונטות שבכנסייה מופיע תיאור של מלאכים האוחזים מעין מדליון ובו דמותו של ישו. תיאורים נוספים הם של שני פסלים - של משה האוחז את לוחות הברית ויהושע בן נון, האוחז כגלגל השמש. אלו מתוארים כפסלי שי על גבי העמודים. מעל הכניסה מופיעות עוד שתי דמויות - אלו הם משה ומלאכי, האוחזים בידיהם מגילות ובהן פסוקים מן הברית הישנה.

תיאור החלל נוצר על ידי שימוש בנקודת מגוז, היוצרת תחושת חלל פרספקטיבי.

## קישורים חיצוניים

## הערות שוליים

קטגוריה:אמברוג'יו לורנצטי: ציורים
קטגוריה:ציור גותי
קטגוריה:פירנצה: יצירות אמנות
קטגוריה:אוספי גלריית אופיצי
קטגוריה:ההצגה במקדש
קטגוריה:ציורים מהמאה ה-14
קטגוריה:ציורי טמפרה
ג'ים הוויק

**ג'יימס "ג'ים" הוויק** (באנגלית: **James "Jim" Howick**; נולד ב-14 במאי 1979) הוא שחקן ותסריטאי אנגלי, הידוע מהופעותיו בסדרות טלוויזיה כגון "Horrible Histories", "יונדרלנד", "חינוך מיני", "פיפ שואו" ו"רוחות".

## ביוגרפיה
הוויק נולד בצ'יצ'סטר שבמערב סאסקס. הוא התחנך ב-The Regis School. בשנת 2000 סיים בהצטיינות את לימודיו באקדמיה לאמנות התיאטרון מאונטוויו.

יחד עם חמישה חברים נוספים מצוות שחקני "Horrible Histories", היה הוויק היוצר, תסריטאי והכוכב של סדרת הפנטזיה הקומית "יונדרלנד", ששודרה בערוץ SkyOne החל מ-10 בנובמבר 2013. הוויק השתתף עם אותה קבוצה בסרט "ביל שייקספיר", קומדיה בהפקת ה-BBC המבוססת באופן רופף על חייו של ויליאם שייקספיר. תפקידים נוספים של הוויק בטלוויזיה היו ג'ררד בסדרה "פיפ שואו", ג'רי בסדרה "בבילון" של דני בויל, ואנתוני בהפקה המחודשת של "Reggie Perrin". הוויק שיחק בתפקידים קבועים בתוכניות מערכונים שונות כגון "המופע של ארמסטרונג ומילר" ו"המופע של קווין בישופ". ב-2017 שיחק בתפקיד ארון מייפורד בסדרת הדרמה "ברודצ'רץ'" של ITV. ב-2019 החל לשחק בתפקיד מר הנדריקס, המורה למדעים, בסדרה "חינוך מיני" של נטפליקס. הוויק הוא שותף ליצירה והכתיבה של הסיטקום "רוחות" של ערוץ BBC One, ששודר לראשונה ב-2019.

בקולנוע שיחק הוויק בתפקיד מטלין בסרטו של גיירמו דל טורו "הלבוי".

ב-2010 זכה הוויק בפרס באפט"א לילדים על הופעתו בעונה השנייה של הסדרה "Horrible Histories" של ערוץ CBBC.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:זוכי פרס באפט"א: אישים
קטגוריה:אנגלים שנולדו ב-1979
החברה הגאוגרפית הנורווגית

**החברה הגאוגרפית הנורווגית** (בנורווגית: **Det norske geografiske Selskab**) היא אגודה מדעית, שנוסדה בשנת 1889. בין מקימי החברה היה הגאולוג הנס הנריק רויש , שכיהן כיו"ר החברה מ-1898 עד 1903, ושוב מ-1907 עד 1909, והיה גם חבר כבוד בה. בנאום בחברה בינואר 1890 הציע חוקר הקוטב פריטיוף ננסן את משלחת פראם , כניסיון להגיע אל הקוטב הצפוני, ואת בניית האונייה פראם.

החברה מוציאה לאור מאז 1926 את "כתב העת הגאוגרפי הנורווגי" , רבעון הממשיך את "השנתון הגאוגרפי הנורווגי" מן השנים 1889–1921.

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:אגודות מדעיות
קטגוריה:חקר האזור הארקטי
גאוגרפיה
גביע המדינה בכדורגל נשים 2021/2022

**[[גביע המדינה בכדורגל נשים]]** לעונת 2021/2022 היא התחרות ה-24 מאז היווסדה. משחקי התחרות החלו ב-2 בנובמבר 2021 ומשחק הגמר נערך ב-30 במאי 2022 והסתיים בניצחון של מ.ס. קריית גת על בנות נתניה. בכך השלימה קריית גת טרבל שני ברציפות לאחר שזכתה בעונה זו גם באליפות ובגביע אתנה. הייתה זו זכייתה השלישית של קריית גת בגביע.

לתחרות נרשמו 22 קבוצות כש-10 מהן מליגת העל, 10 קבוצות מהליגה הלאומית ו-2 מתוך 9 קבוצות מהליגה הארצית.

## סיבוב ראשון
בסיבוב הראשון השתתפו 2 קבוצות מהליגה הארצית ו-10 קבוצות הליגה הלאומית. המשחקים התקיימו ב-2 בנובמבר 2021.

## שמינית הגמר
אל שמינית הגמר העפילו 7 הקבוצות שניצחו בסיבוב הראשון ו-8 קבוצות ליגת העל שהצטרפו בשלב זה. מכבי כישרונות חדרה הוגרלה לעלות באופן אוטומטי לרבע הגמר.
המשחקים נערכו ב-16 בינואר 2022.

## רבע הגמר
אל רבע הגמר העפילו 7 הקבוצות שניצחו בשמינית הגמר ומכבי כישרונות חדרה שהעפילה באופן אוטומטי. סיבוב גביע זה נערך ב-17 במרץ 2022.

## חצי הגמר
אל חצי הגמר העפילו 4 הקבוצות שניצחו ברבע הגמר. בהגרלה שנערכה ב-23 במרץ 2022 נקבעו המשחקים שהבטיחו מפגשי קצוות בין המוליכות של טבלת ליגת העל לקבוצות מתחתיתה. משחקי חצי הגמר התקיימו ב-1 במאי 2022 במתכונת של הצגה כפולה באצטדיון המושבה בפתח תקווה.

## הגמר

## ראו גם
* עונת 2021/2022 בליגת העל בכדורגל נשים
* גביע ליגת העל בכדורגל נשים 2021/2022
* גביע המדינה בכדורגל 2021/2022

## קישורים חיצוניים
* עונת 2021/2022 בגביע המדינה בכדורגל נשים, באתר ההתאחדות לכדורגל בישראל
* 
* 
* 
* 
* 

## הערות שוליים

קטגוריה:2021 בישראל: כדורגל
קטגוריה:2022 בישראל: כדורגל
קטגוריה:תחרויות כדורגל ב-2021
קטגוריה:תחרויות כדורגל ב-2022
קטגוריה:גביע המדינה בכדורגל נשים
להב (משגר רקטות)

**משגר רקטות "להב"** הוא משגר רקטות ישראלי על בסיס משגר PULS של אלביט מערכות יבשה (לשעבר תעש מערכות, כיום חטיבה ב-אלביט מערכות) שמותקן על גבי משאית HEMTT 8×8 של אושקוש. את המשגר ניתן לחמש ברקטות מתקנות מסלול של תעש וברקטות מסוגים אחרים. המשגר עצמו מותקן בירכתי המשאית, ניתן לצידוד ולהגבהה הידראוליים וכולל בסיס לשני מארזי רקטות. הכלי כולל מנוף אינטגרלי לטעינה מהירה של מארזי הרקטות. ה"להב" משרת בצה"ל בחיל התותחנים.

## רקטות

## מאפיינים
* משגר רקטות PULS עם צריח מסתובב ובו מקום לשני מארזי רקטות ("פודים").
* תמיכה במספר סוגי רקטות ושילוב מארזים שונים.
* הרקטות מאוחסנות בזבילים אטומים על מנת להגן עליהן מפני פגעי מזג האוויר ונזקים אחרים.
* מרכב של משאית מנוף מדגם HEMTT תוצרת אושקוש.
* מנוע דיזל קטרפילר C15 עם הספק של .
* הנעת שטח לכל 8 הגלגלים (8×8) המאפשרת עבירות גבוהה בשטחים לא סלולים וכן בדרכים סלולות.
* ניוד עצמי ונסיעה מהירה (100 קמ"ש) בכבישים.
* ארבע חצובות (רגליים מייצבות) מתקפלות על מנת לייצב את הכלי בעת הירי.
* סגרי מסע לצידוד ולהגבהה, המאפשרים נסיעה מנהלתית בטוחה.
* מנוף אינטגרלי המאפשר טעינה מהירה (כ-10 דקות) של מארזי רקטות.
* מערכות שליטה ובקרה, C4ISTAR ובקרת אש המאפשרות ביצוע ירי מהיר ומדויק.
* מערכת ניווט אינרציאלית ו-GPS.
* שליטה בכלי ובמשגר מתוך תא הנהג, שמשמש גם כתא מפעיל.
* מיגון לתא הנהג מפני רשף הרקטות.

## היסטוריה

ה"להב" פותח על בסיס משגר ה-PULS של אלביט מערכות שהותקן על גבי משאית מנוף אושקוש HEMTT. הוא נכנס לשירות בצה"ל ככל הנראה ב-2020. ב"להב" נעשה שימוש רשמי ראשון בשנת 2023 במלחמת חרבות ברזל, בה לוחמי גדוד 334 של חטיבת האש 282 שיגרו רקטות רומח על מטרות טרור ברצועת עזה. בסוף אפריל 2025 נעשה שימוש מבצעי ראשון ברקטת ה"בר", ששוגרה ממשגר "להב" על מטרות טרור ברצועת עזה.

## קישורים חיצוניים
* משגר רקטות "להב" (כולל תמונות) בפורום צבא וביטחון בפרש
*  Elbit Systems / PULS בערוץ היוטיוב של אלביט מערכות
* 
* 
* 

## הערות שוליים

קטגוריה:חיל התותחנים הישראלי: אמצעי לחימה
קטגוריה:רקטות ארטילריות בצה"ל
המסע אל האושר

**המסע אל האושר** (באנגלית: ** The Trip to Bountiful**) הוא סרט דרמה אמריקאי משנת 1985 בבימויו של פיטר מסטרסון, עם ג'רלדין פייג' ורבקה דה מורניי בתפקידים הראשיים.

התסריט נכתב על ידי הורטון פוט  והוא מבוסס על מחזה שלו באותו שם שהועלה בברודוויי ב-1953 בכיכובה של ליליאן גיש.

ג'רלדין פייג' זכתה בפרס אוסקר לשחקנית הטובה ביותר והייתה מועמדת לפרס גלובוס הזהב לשחקנית הטובה ביותר - סרט דרמה.

הורטון פוט היה מועמד לפרס גילדת הכותבים של אמריקה ולפרס אוסקר לתסריט המעובד הטוב ביותר.

העלילה היא על קשישה המתגוררת עם בנה הרכרוכי ועם כלתה השתלטנית, ומשתוקקת לבקר בעיירת הולדתה.

## תקציר העלילה
קארי ווטס (ג'רלדין פייג') היא אלמנה בת 62 המתגוררת זה 15 שנים בדירה קטנה ביוסטון ביחד עם בנה לודי (ג'ון הרד) וכלתה ג'סי מיי (קרלין גלין). כלתה מציקה לה כל הזמן ובנה חסר האופי לא מגן עליה. קארי רוצה לבקר בעיירה באונטיפול הנמצאת בין יוסטון וקורפוס כריסטי שם נולדה והקימה משפחה אך בנה וכלתה לא מאפשרים לה זאת ביודעם שהמקום נטוש. קארי הסובלת מבעיות לב, רוצה לראות את המקום פעם אחת לפני שתמות.

יום אחד מקבלת קארי המחאה מהביטוח הלאומי, מנצלת את העובדה שאין איש בבית וממהרת לתחנת הרכבת כדי לרכוש כרטיס לבאונטיפול. הקופאי אומר לה שהרכבת אינה מגיעה לבאונטיפול. קארי מתיישבת ליד בחורה צעירה, תלמה (רבקה דה מורניי) ומתחילה איתה בשיחה אך מתחמקת מהמקום כשהיא מבחינה בלודי ואשתו מחפשים אחריה.

מחוסר ברירה הוא קונה כרטיס לאוטובוס המגיע לעיירה סמוכה לבאונטיפול אליה נוסעת גם תלמה. הן משוחחות כל הנסיעה על חייהן - תלמה מספרת שהיא נשואה טרייה שבעלה עדיין לא חזר מהצבא והיא נוסעת להוריה. קארי מספרת לה על חייה בבאונטיפול ועל זה שאביה התנגד לנישואיה עם גבר שאהבה ולבסוף נישאה לגבר שלא אהבה.

הן מגיעות לעיירה הסמוכה לבאונטיפול ושם הן נפרדות. הקופאי אומר שהתושבת האחרונה בבאונטיפול מתה לאחרונה וכעת אין שם איש. בינתיים מגיע למקום השריף (ריצ'רד בדפורד) ורוצה להסיע אותה לתחנת המשטרה. היא מתנגדת ומתעלפת ורופא מוזעק לבדוק אותה. היא מתחננת לשריף שיסיע אותה לבאונטיפול המרוחקת רק 12 ק"מ והוא מרחם עליה ומסיע אותה לשם.

קארי מתבוננת בבית העזוב בו נולדה וגדלה ונכנסת לתוכו. בינתיים מגיעים למקום לודי וג'סי מיי. קארי מתבוננת בפעם האחרונה בבית והשלושה מסכימים להמשיך בחייהם המשותפים בצורה שלווה יותר, ומתחילים בנסיעתם בחזרה ליוסטון.

## צוות השחקנים

## קישורים חיצוניים

* קדימון למסע אל האושר, באתר יוטיוב
* המסע אל האושר, באתר TCM
* ג'רלדין פייג' מקבלת פרס אוסקר על המסע אל האושר, באתר יוטיוב

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:זקנה בקולנוע
קטגוריה:סרטי 1985
קטגוריה:סרטי דרמה אמריקאיים
קטגוריה:סרטים אמריקאיים
קטגוריה:סרטים באנגלית
קטגוריה:סרטים מבוססי מחזות
האהבה הזאת שלנו (שיר)

**האהבה הזאת שלנו** הוא סינגל שהוקלט על ידי הזמר הישראלי עברי לידר. הוא יצא לאור בהוצאת חברת התקליטים הליקון, ב-11 בדצמבר 2014, ונכלל באלבום האולפן התשיעי של הזמר הנושא אותו שם, כסינגל המוביל. את מילות השיר חיבר לידר לצד יונתן פריג'.

נכון לספטמבר 2025, לשיר יש למעלה מ-2.5 מיליון צפיות ביוטיוב.

## הצלחה מסחרית
השיר נכנס למצעד השבועי של גלגלצ ב-25 בדצמבר 2014, במקום העשירי. ב-15 בינואר 2015 הגיע למקום הרביעי. "האהבה הזאת שלנו" שהה במצעד זה שבעה שבועות רצופים. במצעד השנתי-עברי של תחנת הרדיו דורג במקום ה-21. במצעד הסינגלים של המוביל הארצי ב-"Mako" הגיע השיר למקום השישי בשיאו. כמו כן, הוא ניצב בפסגת מצעד הסינגלים השבועי של רשת ג' שבועיים רצופים.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי עברי לידר
קטגוריה:שירים בעברית
קטגוריה:שירים שנכתבו על ידי עברי לידר
קטגוריה:סינגלים שהגיעו למקום הראשון בישראל
קטגוריה:סינגלים בהוצאת הליקון
תחנת ארלוזורוב מערב

**תחנת ארלוזורוב מערב** היא תחנת רכבת קלה תת-קרקעית המתכוננת להיחפר בעיר תל אביב-יפו במסגרת הקמת הקו הירוק של הדנקל.

תחנה זו תהווה נקודת קישור לתחנת אבן גבירול של הקו הסגול הסמוכה, הממוקמת על פני הקרקע בסמוך למתחם סומייל ומגדל המאה.

היא תהיה התחנה הצפונית מארבע התחנות הנחפרות מתחת לאדמה בקו זה ותשרת את הנוסעים בו המגיעים לאזור מגדל המאה ובית הכנסת היכל יהודה.

לתחנה מתוכננות שתי כניסות:
* מזרחית במתחם סומייל, במפגש הרחובות אבן גבירול - ארלוזורוב.
* מערבית במקום שבו שכן 'סופר יודה' (אבן גבירול 103).

העבודות לבניית התחנה החלו ב-1 בנובמבר 2021 עם הריסתו של בניין "סופר יודה", במקומו תוקם הכניסה לתחנה.

## קישורים חיצוניים
* תחנת-ארלוזורוב-מערב עמוד התחנה, באתר של נת"ע - נתיבי תחבורה עירוניים

## הערות שוליים

קטגוריה:רחוב ארלוזורוב (תל אביב)
ארלוזורוב מערב
קטגוריה:רחוב אבן גבירול
ארלוזורוב מערב
שלום אדלר-רודל

**שלום אדלר-רודל** (בגרמנית: **Schalom Salomon Adler-Rudel**; 23 ביוני 1894, צ'רנוביץ, אוסטריה-הונגריה – 14 בנובמבר 1975, ירושלים) היה פעיל חברתי, ומחלוצי ארגוני הרווחה היהודיים באוסטריה, גרמניה, בריטניה וישראל.

## קורות חיים
בין השנים 1915–1918 שימש אדלר-רודל כמזכיר הכללי של פועלי ציון בווינה ובשנים 1919–1934 ניהל את משרד הרווחה היהודי (Arbeiterfürsorgeamt) שפעל בברלין למען מהגרים ממזרח אירופה. ב-1930–1934 שימש כמנהל הכללי של מרכז לשכות התעסוקה *(Arbeitsgemeinschaft der Jüdischen Arbeitsnachweise)* של הקהילה היהודית בברלין, ומ-1934–1936 שימש כמזכיר הכללי של הנציגות הארצית של יהודי גרמניה, ובין 1936 ל-1945 ייצג את יהודי גרמניה בארגונים בינלאומיים וניהל את הקרן הבריטית המרכזית למען יהודי גרמניה בלונדון.

בדצמבר 1935 גורש מגרמניה, בהיותו אזרח אוסטרי. בין השנים 1940–1942 ניהל אדלר-רודל תכתובת קצרה עם חנה ארנדט, שעסקה גם היא בעבודת סיוע למען פליטים יהודים, במיוחד במסגרת ארגון עליית הנוער.  מכתבים אלו הם בין העדויות הבודדות שנותרו משנות פליטותה של ארנדט בפריז ומתקופת בריחתה מאירופה, ומשקפים את מצבם של הפליטים היהודיים באירופה בשנות הרייך השלישי.

אדלר-רודל מצא מקלט בבריטניה, שם היה פעיל בארגוני סיוע יהודיים שונים. הוא ואשתו סיפקו סיוע ראשוני לפליטים יהודים רבים שברחו מגרמניה. ב-1946 היגר אדלר-רודל לפלשתינה. לאחר קום מדינת ישראל, בין השנים 1949–1955, ניהל את המחלקה הבינלאומית של הסוכנות היהודית. במסגרת זו היה מעורב בהסכם השילומים, ופעל כגורם המקשר בין הארגונים היהודים בחו״ל לבין ממשלת ישראל. בשנים 1958–1975 ניהל את מכון ליאו בק ירושלים.

הוא פרסם כתבים רבים על יהודי מזרח אירופה ועל סוגיות חברתיות יהודיות.

אדלר-רודל נפטר ב-1975 ונקבר בהר המנוחות.

## כתבים (מבחר)

* *Ostjuden in Deutschland*. Philo, Berlin 1924.
* *Ostjuden in Deutschland 1880–1940*. Mohr, Tübingen 1959.
* *Jüdische Selbsthilfe unter dem Naziregime 1933–1939*. Mohr, Tübingen 1974.


## קישורים חיצוניים
* ראיון עם אדלר-רודל על מאמציו להצלת יהודים מגרמניה במלחמת העולם השנייה. המדור לתיעוד בעל פה, האוניברסיטה העברית (גרמנית).
* התכתבות של אדלר-רודל עם חנה ארנדט מהשנים 1940–1942 (גרמנית).
* 

## הערות שוליים

קטגוריה:חברי פועלי ציון
קטגוריה:פעילים ציונים באוסטריה
קטגוריה:יהודים גרמנים
קטגוריה:יהודים בריטים
קטגוריה:עולים לאחר מלחמת העולם השנייה
קטגוריה:יהודים הקבורים בהר המנוחות
קטגוריה:ישראלים ילידי האימפריה האוסטרו-הונגרית
קטגוריה:ישראלים שנולדו ב-1894
קטגוריה:ישראלים שנפטרו ב-1975
ליגת הנערות בכדורגל (רוסיה)

**ליגת הנערות בכדורגל**, רשמית **ליגת הנוער בכדורגל בקרב קבוצות נשים** (ברוסית: **Молодёжная Лига по футболу среди женских команд**) היא ליגת כדורגל לנערות (עד גיל 19) בכדורגל הנשים ברוסיה.

הליגה נוסדה ב־2021. בעונת הבכורה, היו בה 8 קבוצות מחלקות הנוער של קבוצות אליפות רוסיה בכדורגל נשים.

## מבנה ושיטת המשחקים
פורמט הליגה דומה מאוד לזה של ליגת הכדורגל לנשים.

בליגה משתתפות 9 קבוצות. במהלך העונה כל קבוצה משחקת נגד כל אחת מהקבוצות האחרות בליגה, פעם אחת באצטדיונה הביתי ופעם אחת באצטדיון היריבה. הקבוצות מקבלות שלוש נקודות עבור כל ניצחון ונקודה אחת עבור תוצאת תיקו. במקרה של הפסד הקבוצה המפסידה איננה מקבלת נקודות. מיקום הקבוצות נקבע לפי מספר הנקודות הכולל שכל קבוצה השיגה. במצב של שוויון נקודות המיקום יקבע לפי הפרש השערים. במקרה של שיוון בהפרש יקבע המיקום לפי מספר הניצחונות ובמקרה של שוויון גם כאן המיקום הסופי יקבע על פי מספר השערים אשר הובקעו לזכות כל קבוצה.

בתום העונה הקבוצה שממוקמת במקום הראשון בטבלה מוכתרת כאלופה.

## הקבוצות בעונת 2024
### קבוצות ואצטדיונים




## אלופות המדינה
### לפי שנים

### אליפויות וסגנויות לפי קבוצה

## ראו גם
* כדורגל נשים ברוסיה
* אליפות רוסיה בכדורגל נשים

## קישורים חיצוניים
* 

## הערות שוליים

קטגוריה:ליגות כדורגל לנשים
קטגוריה:ליגות כדורגל ברוסיה
קטגוריה:תחרויות כדורגל נשים
זכויות להט"ב בקריית הוותיקן

**לסביות, הומואים, טרנסג'נדרים וביסקסואלים (להט"ב) ב[[קריית הוותיקן]]** מתמודדים עם אתגרים משפטיים שאינם נתקלים בהם תושבים הטרוסקסואלים. הקוד המשפטי לגבי זכויות להט"ב בוותיקן מבוסס על חוק העונשין האיטלקי משנת 1929, זמן הקמת המדינה הריבונית של קריית הוותיקן. משנת 1929 עד 2008, קריית הוותיקן אימצה אוטומטית את רוב החוקים האיטלקיים. עם זאת, הוכרז בסוף 2008 כי לא תאמץ עוד באופן אוטומטי חוקים איטלקיים חדשים.

## מעמד בחוק
פעילות הומוסקסואלית בהסכמה בין בוגרים היא חוקית בקריית הוותיקן מאז 1929 כחלק מאיטליה. מאז 2013, גיל ההסכמה הוא 18 שנים, למעט מין בהסכמה במסגרת זוגות לא נשואים, אשר הוא 14.

ב-18 בדצמבר 2008, הכס הקדוש אישר את אי-ההפללה של פעילות הומוסקסואלית באופן רשמי כמדינה עצמאית, אף על פי שהביע התנגדות לנוסח "ההצהרה בדבר זכויות אדם, נטייה מינית וזהות מגדרית" שהוצגה בעצרת הכללית של האו"ם באותו יום אשר גינתה אלימות ואפליה כלפי להט"ב בשל חוסר ההגדר החוקית לזהות מגדרית.

על מנת לקבל הסמכה עבור דיפלומטים זרים, עליהם חל איסור להיות חלק ממשפחה חד מינית או להיות במעמד גרושים. בשנת 2008, ז'אן-לופ קון-דלפורג', דיפלומט הומוסקסואל גלוי אשר נמצא באיחוד אזרחי עם בן זוגו, נדחה על ידי פקידים רומאים-קתולים להיות שגריר צרפת בכס הקדוש.

בשנת 2015, לורן סטפניני, דיפלומט קתולי והומוסקסואל גלוי, נדחה על ידי פקידים רומים-קתוליים להיות שגריר צרפת בכס הקדוש אף על פי שהיה רווק, ונתמך על ידי נשיא צרפת פרנסואה הולנד, חשמן הקורייה העליון של צרפת, ז'אן-לואי טאוראן, שהיה החשמן של הכנסייה הרומית הקדושה והחשמן אנדרה וינגט-טרואה, הארכיבישוף של פריז. עם זאת, צרפת סירבה לסגת ממינויו והעימות מול הוותיקן הביא לכך שהתפקיד נותר ריק ממרץ 2015 עד מאי 2016, בעוד צרפת מינתה דיפלומט חדש במאי 2016.

## זכויות אזרחיות
בקריית הוותיקן אין הוראות זכויות אזרח הכוללות נטייה מינית או זהות מגדרית.

ב-13 בינואר 1998, פעיל זכויות הלהט"ב האיטלקי אלפרדו אורמנדו אשר היה חבר בארגון זכויות הלהט"ב הוותיק והגדול באיטליה "Arcigay" הצית את עצמו בכיכר פטרוס הקדוש אשר נמצאת בשטח השיפוט של קריית הוותיקן במחאה על "הגישה של התנגדות שורשית שתמיד הובעה על ידי קתולים כלפי הומוסקסואליות". כתוצאה מהכוויות הקשות שנגרמו לו, נפטר כמה ימים לאחר מכן בבית החולים.

## הגנה מפני אפליה
[ממוזער|221x221 פיקסלים|מחאת להט"ב נגד מדיניות הוותיקן, [2008]]
הוותיקן שומר לעצמו את הזכות הבלתי מעורערת להסיר, להשעות ולפטר לאלתר כל פקיד ועובד אשר מודה בפומבי בהיותו הומוסקסואל או שמפקפק במדיניות הכללית של הוותיקן כלפי הומוסקסואליות.

### קשישטוף צ'ארמס
באוקטובר 2015, יציאתו מהארון של התאולוג קשישטוף צ'ארמס הסתיימה בהשעייתו מתפקידיו הכוהנים, תפקידי ההוראה ותפקידיו בקוריה הרומית. לאחר מכן צוטט צ'ארמס בעיתון האיטלקי קוריירה דלה סרה באומרו, "אני רוצה שהכנסייה והקהילה שלי ידעו מי אני. כומר הומו שמח וגאה בזהותו. אני מוכן לשלם את ההשלכות, אבל הגיע הזמן שהכנסייה תפתח את עיניה ותבין שלהציע למאמינים הומוסקסואלים התנזרות מוחלטת מחיי אהבה זה לא אנושי". צ'ארמס ערך בנוסף מסיבת עיתונאים שבה הופיע לידו בן זוגו, שזוהה כאדוארד.

## טבלת סיכום

## הערות שוליים

ותיקן
קטגוריה:קריית הוותיקן
ותיקן
אלכסנדר שבצ'נקו

**אלכסנדר ואסילביץ' שבצ'נקו** (באוקראינית: **Олександр Васильович Шевченко**; 24 במאי 1882 – 28 באוגוסט 1948 ) היה צייר ופסל מודרניסטי סובייטי ממוצא אוקראיני.

## ביוגרפיה
מ-1890 עד 1898, הוא לקח שיעורי ציור פרטיים אצל דמיטרו בזפרצ'י והועסק בסדנה שהפיקה תפאורות תיאטרון. לאחר מכן עבר למוסקבה ונכנס לאקדמיה הממלכתית לאמנות ותעשייה סטרוגנוב; סיים את לימודיו בשנת 1907. באותה שנה, הוא התקבל לבית הספר לציור, פיסול ואדריכלות במוסקבה, שם למד אצל ולנטין סרוב וקונסטנטין קורובין. ב־1905-1906, הוא בילה זמן מה בפריז באקדמיה ז'וליאן עם אטיין דינט וז'אן פול לורן. הוא גם עשה היכרות עם מיכאיל לריאונוב וחסידיו. בהשפעתם, הוא עבד בסגנונות הנאו-פרימיטיביסטיים. הוא גורש מבית הספר בשנת 1909.

לאחר 1911, הוא השתתף בתערוכות שערך "איגוד הנוער" (Soyuz Molodyozhi) בסנט פטרסבורג והשתתף בסלון מוסקבה הראשון. בשנת 1912, הוא ערך מופע מרכזי עם קבוצה מודרניסטית רדיקלית. בשנה שלאחר מכן פרסם ספרים על תורת האמנות: נאו-פרימיטיביות - התיאוריה, הישגיו ועקרונות הקוביזם ומגמות אחרות באמנות העולמית של כל הזמנים בעבודות אלה, הוא הגן על הספונטניות של אמנות עממית רוסית וסגנון הדפס פופולרי, וטוען שיש להם שורשים "מזרחיים.

מ-1913 עד 1921 השתתף בתערוכות שארגן כתב העת Mir Iskusstva (עולם האמנות). לתקופה קצרה הוא צייר בסגנון הקובו-פוטוריסטי. הוא נקרא לשירות על ידי הצבא ב-1914, אך לא גויס עד 1917, זמן קצר לפני מהפכת אוקטובר. לאחר מכן, הוא צורף ל"מדור לאמנויות פלסטיות", שהוקם על ידי הקומיסריון העממי החדש לחינוך והוצב לקולג' שלהם במוסקבה, שם עזר להנחות את הסדנה לאמנות עכשווית. מאוחר יותר, לימד ב-Vkhutemas והיה חבר בוועדות ממשלתיות רבות. בשנת 1920 הוא מונה למכון לתרבות אמנותית.

לאורך שנות ה-20 הוא השתתף קבוע בתערוכות בחסות המדינה; במיוחד תערוכת האמנות הרוסית הראשונה בברלין (1922). במהלך שנות ה-30 הוא נסע לאזרבייג'ן, גאורגיה וקזחסטן, יצר יצירות מזרחיות ואסף עדויות לתיאוריה שלו על מקורות האמנות הרוסית. האמן הטטרי, באקי אורמנצ'ה, היה אחד מתלמידיו.

לאחר 1941 עמד בראש המחלקה לציור באוניברסיטה הממלכתית לטקסטיל במוסקבה. 

בשנותיו האחרונות הואשם ב"פורמליזם", אך הצליח להמשיך לצייר.

## גלריה

File:Shevchenko-Lake.jpg

File:Shevchenko Musicians.jpg

File:Shevchenko-Daughter.jpg

File:Alexander Shevchenko. Moscow outskirts. 1929.jpg

File:Shevchenko-Mirror.jpg

## קישורים חיצוניים

* 
## הערות שוליים

קטגוריה:ציירים רוסים
קטגוריה:אוונגרד רוסי
קטגוריה:ילידי 1882
קטגוריה:סובייטים שנפטרו ב-1948
Hey DJ

**Hey DJ** (בעברית: ** היי די ג'יי**) הוא שיר של להקת הבנים הלטינית CNCO. שתי גרסאות של השיר יצאו לאור במקביל: גרסת פופ שהוקלטה על ידי הלהקה בלבד, וגרסת רגאטון עם שירה נוספת של הזמר הפורטוריקני יאנדל. הראשונה יצאה לאור ב-4 באפריל 2017, כשהשני יצא לאור יומיים לאחר מכן, ב-6 באפריל, על ידי חברת התקליטים סוני מיוזיק לטין. זהו הסינגל המוביל מאלבום האולפן השני שלהם, *[[CNCO (אלבום)|CNCO]]*. הרמיקס השלישי של השיר, בו השתתפו מייגן טריינור ושון פול יצא לאור ב-2018.

השיר הגיע למקום ה ב.

## רשימת השמעה
* **הורדה דיגיטלית**

# "Hey DJ" (גרסת פופ) – 3:06
* **הורדה דיגיטלית**

# "Hey DJ" (ביחד עם יאנדל) – 3:25
* **הורדה דיגיטלית**

# "Hey DJ" (ביחד עם טייני טמפה) – 3:30

## הופעות חיות
להקת הבנים ביצעה את "Hey DJ" ביחד עם יאנדל בפעם הראשונה בטלוויזיה בטקס פרסי המוזיקה הלטינית של בילבורד לשנת 2017. באותו הטקס, זכתה הלהקה בשלושה פרסים, ביניהם בפרס בקטגוריית "האמנ/ית החדש/ה הטוב/ה ביותר".

## מיקומי שיא

## נתוני מכירות

## היסטוריית יציאות לאור

## הרמיקס עם מייגן טריינור ושון פול

רמיקס של "Hey DJ" מאת CNCO, הזמרת והיוצרת האמריקאית מייגן טריינור והאמן הג'מייקני שון פול יצא לאור ב-9 בנובמבר 2018 על ידי חברת התקליטים סוני מיוזיק לטין.

### וידאו קליפ
הווידאו קליפ של הרמיקס יצא לאור ב-16 בנובמבר 2018. הוא מציג את הלהקה שמגיעה בחליפות למסיבה באחוזה.

### מיקומי שיא

### נתוני מכירות

## קישורים חיצוניים

## הערות שוליים

קטגוריה:שירי 2017
קטגוריה:סינגלים מ-2017
קטגוריה:סינגלים מ-2018
קטגוריה:שירי CNCO
קטגוריה:שירי מייגן טריינור
קטגוריה:שירים באנגלית
קטגוריה:שירים בספרדית
קטגוריה:שירים מרובי שפות
קטגוריה:שירים שנכתבו על ידי אדגר באררה
קטגוריה:שירים שנכתבו על ידי מייגן טריינור
קטגוריה:שירים על די ג'יים
קטגוריה:סינגלים בהוצאת סוני מיוזיק לטין
Calma

**Calma** הוא סינגל של הזמר הפורטוריקני פדרו קאפו. השיר נכתב על ידי קאפו, ביחד עם ג'ורג' נורייגה וגבריאל אדגר גונזלס פרז.

גרסת רמיקס בהשתתפות פארוקו הופצה ב-5 באוקטובר 2018. הרמיקס צבר יותר מ-2.0 מיליארד צפיות ביוטיוב. מאז יציאתו, השיר זכה להצלחה רבה, והגיע לראש המצעדים של ארגנטינה, בוליביה, צ'ילה, קולומביה, קוסטה ריקה, הרפובליקה הדומיניקנית, אל סלוודור, גואטמלה, איטליה, מקסיקו, פנמה, פרגוואי, פרו, ונצואלה ואורוגוואי. השיר גם קיבל את תואר הפלטינה הלטינית הכפולה על ידי איגוד תעשיית ההקלטות האמריקאי (RIAA) על מכירות של למעלה מ-120,000 עותקים.

בעקבות הצלחתו, גרסת רמיקס בהשתתפות אלישה קיז יצאה לאור ב-19 באפריל 2019. לבסוף, רמיקס מאת אלן ווקר לגרסה עם פארוקו יצאה לאור ב-21 ביוני 2019.

ב-18 ביולי 2019, קאפו ופארוקו ביצעו גרסה בלעדית של השיר עם לאלי ב-Premios Juventud 2019. סוזט פרננדז מבילבורד ציינה את ההופעה כאחת משש ההופעות הטובות של הערב, ואמרה שהיא "התאימה בצורה מושלמת לטקס, כיוון שהיא הביאה את אווירת הקיץ שהפרסים ידועים בה".

## מיקומי שיא
### גרסה מקורית

### גרסת הרמיקס

## נתוני מכירות

## קישורים חיצוניים

## הערות שוליים

קטגוריה:שירי 2018
קטגוריה:סינגלים מ-2018
קטגוריה:סינגלים מ-2019
קטגוריה:שירי פדרו קאפו
קטגוריה:שירי פארוקו
קטגוריה:שירי אלישה קיז
קטגוריה:שירים באנגלית
קטגוריה:שירים בספרדית
קטגוריה:שירים מרובי שפות
קטגוריה:שירים שנכתבו על ידי ג'ורג' נורייגה
קטגוריה:סינגלים שהגיעו למקום הראשון באיטליה
קטגוריה:סינגלים שהגיעו למקום הראשון ברומניה
קטגוריה:סינגלים שהגיעו למקום הראשון במצעד ארגנטינה הוט 100
קטגוריה:זוכי פרס גראמי הלטיני לשיר השנה
קטגוריה:סינגלים בהוצאת סוני מיוזיק לטין
אנה נאליק

**אנה נאליק** (באנגלית: **Anna Christine Nalick**; נולדה ב-30 במרץ 1984) היא זמרת וכותבת שירים אמריקאית.

## ביוגרפיה
אנה נאליק נולדה וגדלה בטמפל סיטי, באזור לוס אנג'לס. כאשר היא הייתה בת 14 המשפחה עברה לגנדורה. משפחת אביה בעלת שורשים יהודים והם הגיעו לארצות הברית בתחילת המאה ה-20 מאזור קייב.

אנה נאליק גדלה למשפחה מוזיקאית. בשנת 2003 היא החליטה לא להמשיך בלימודים בקולג' וחתמה על חוזה עם קולומביה רקורדס. בשנת 2004 היא הוציאה את האלמום הראשון Wreck of the Day.  "Breathe (2 AM)" שהיה הסינגל הראשון באלבום הגיע למקום ה-45 במצעד הפזמונים האמריקאי וכזה למעמד תקליט פלטינה כפול 3 בבילבורד הוט 100. בשנת 2007 היא זכתה בפרס של האגודה האמריקאית למלחינים, מחברים ומוציאים לאור. אלבום כולו נמכר ב-615 אלף העתקים וזכה במקום 20 בבילבורד 200.

בשנת 2015 נאליק הוציאה סינגל In the Rough שהגיע למקום ה-15 במצעד 40 השירים למבוגרים.

בשנת 2011 אנה נאליק הוציאה את האלבום השני Broken Doll & Odds & Ends ובשנת 2017 את השלישי.

החל משנת 2019 אנה נאליק חתומה עם Chesky Records ואיתם היא הוציאה באותה שנה את הסינגל החדש The Blackest Crow.

## קישורים חיצוניים

* 

קטגוריה:זמרות אמריקאיות
קטגוריה:גיטריסטיות אמריקאיות
קטגוריה:פסנתרניות אמריקאיות
קטגוריה:זמרות-יוצרות אמריקאיות
קטגוריה:אמריקאיות שנולדו ב-1984
ואדים מלר

**ואדים מלר** (ברוסית: **Вадим Георгиевич Меллер**; 1884 – 1962) היה אמן אוקראיני-רוסי, צייר אקספרסוניסטי, צייר-קונסטרוקיסט. ב-1925 הוענקה לו מדליית זהב בתערוכה הבינלאומית של אמנויות דקורטיביות ותעשייה מודרנית (אר דקו) בפריז. 

## ביוגרפיה
ואדים מלר נולד בסנט פטרסבורג. הוא היה בנו השני של פקיד בכיר במשרד המשפטים באימפריה הרוסית. אביו, ג'ורג' מלר, היה שוודי בן אצילים; אמו, הלנה קרסו, הייתה חצי איטלקייה וחצי יוונית, וגם ממשפחת אצולה הוא התחתן עם נינה גנקה. ואדים מלר נפטר בקייב.

## חינוך
בשנים 1903–1908 למד מלר באוניברסיטת קייב. בשנת 1905, הוא ביקר בז'נבה, שווייץ, שם לקח שיעורי אמנות בבית הספר הפרטי של פרנץ רובוד. ב-1908, המשיך את לימודיו בבית הספר הפרטי לאמנות לרישום וציור של היינריך קניר במינכן, גרמניה. שם פגש מלר את חברו הסטודנט, פול קלי, שהכיר לו את קבוצת הפרש הכחול.

לאחר שסיים את לימודיו באוניברסיטת קייב עם תואר במשפטים, הוא רכש השכלה אמנותית באקדמיה לאמנויות יפות במינכן בשנים 1908–1912. מלר נשאר בקשר הדוק עם קבוצת הפרש הכחול. במהלך תקופה זו, הוא גם פגש את וסילי קנדינסקי, איתו התיידד.

## יצירה
מלר החל להציג את עבודותיו לאחר שעבר לפריז, שם הצטרף לאגודת הציירים העצמאיים. באותו זמן ודים מלר היה תלמידו של אנטואן בורדל. בשנים 1912–1914, יחד עם קזימיר מלביץ', סוניה דלונה, אלכסנדר ארצ'פנקו ואלכסנדרה אקסטר, הוא השתתף במספר תערוכות לצד פבלו פיקאסו וז'ורז' בראק.

לאחר שחזר לקייב ב-1915, הוא עבד בציור מונומנטלי, עיצוב גרפי ועיצוב תלבושות. המעבר שלו לעיצוב במה כתחום פעילותו האמנותית העיקרי התרחש בשנים שלאחר המהפכה. בין השנים 1918–1921, הוא עבד עם המעצבת והרקדנית ברוניסלבה ניז'ינסקה בסטודיו לבלט שלה. בסוף תקופה זו הוא הפך לפרופסור באקדמיה הלאומית לאמנויות ואדריכלות.

בשנת 1925 מלר, יחד עם סוניה דלונה, אלכסנדרה אקסטר ונתן אלטמן, השתתפו בתערוכה הבינלאומית המודרנית (ארט דקו) בפריז שם זכה מלר במדליית זהב על עיצוב הבמה של ברזיל. באותה שנה מלר השתתף בתערוכת התיאטרון הבינלאומית בניו יורק.

מלר הפך למנהיג תנועת הקונסטרוקטיביזם בעיצוב התיאטרון האוקראיני. הוא עבד בתיאטרון הלאומי כאמן ראשי עד 1945. מ-1925 ואילך לימד גם במכון לאמנות קייב יחד עם ולדימיר טטלין ואלכסנדר בוגומזוב. כמו כן, בשנת 1925, מלר הפך לחבר באיגוד האמנים אגודת המאסטרים המהפכניים של אוקראינה יחד עם דייוויד בורליוק (מייסד-שותף), אלכסנדר בוגומזוב (מייסד-שותף), וסילי ירמילוב, ויקטור פלמוב.

מלר עבד כמנהל בפועל של המכון המונומנטלי לציור ופיסול של האקדמיה לארכיטקטורה של ה-SSR האוקראינית (1946–1948), אמן ראשי של התיאטרון הקומדיה של קייב (1948–1953), ואמן ראשי של התיאטרון האקדמי בקייב (1953–1959).

## הערות שוליים

קטגוריה:ציירים אוקראינים
קטגוריה:ציירים רוסים
קטגוריה:אוונגרד רוסי
קטגוריה:מעצבי תאורה
קטגוריה:בוגרי אוניברסיטת קייב
קטגוריה:רוסים שנולדו ב-1884
קטגוריה:נפטרים ב-1962
Boom Clap

"**Boom Clap**" הוא שיר של הזמרת-יוצרת האנגלייה צ'ארלי XCX, שיצא כסינגל המוביל מתוך הפסקול *The Fault in Our Stars*, (2014) ומופיע גם באלבום האולפן השני של XCX, *[[Sucker (אלבום)|Sucker]]*. קיימים שני מיקסים לשיר הזה: הראשון והמקורי שהושמע בסרט, נכלל בפסקול הסרט והושמע בקליפ שצולם באמסטרדם; המיקס השני נשמע בקליפ שצולם ביפן וב-*Sucker*.

השיר הגיע למקום השישי במצעד הסינגלים הבריטי ולמקום השמיני במצעד הבילבורד הוט 100 בארצות הברית ודורג בראש מצעד 40 שירי המיינסטרים, וכן הגיע בשיאו לעשירייה הפותחת במצעדים באוסטרליה, קנדה, ניו זילנד, אירלנד ואיטליה. "Boom Clap" נכלל במשחק הריקודים, *[[Just Dance 2015]]*.

## רקע וכתיבה
"Boom Clap" הוא בלדת אלקטרופופ וסינת'פופ שתוארה כ"מיועדת לרדיו", שנכתבה על ידי צ'ארלי XCX, פרדריק ברגר, פטריק ברגר וסטיבן גרסלונד. השיר נכתב בהתחלה במהלך מפגשי כתיבה לאלבום האולפן הראשון של XCX, *[[True Romance]]*, ולאחר מכן הוצע לזמרת והשחקנית הילרי דאף עבור אלבומה החדש.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-320 מיליון השמעות.

## ביקורות
### רשימות כל הזמנים

## וידאו קליפ
הווידאו קליפ הנלווה והרשמי ל-"Boom Clap", בבימויו של סינג ג'יי לי, צולם באמסטרדם והוקרן בבכורה עולמית ב-2 ביוני 2014. הקליפ כולל קטעים קצרים מתוך "אשמת הכוכבים", בהשראתו נוצר, כמו גם עטיפות וכרזות נלוות שעוצבו בהשראת הסרט גם כן. קליפ אלטרנטיבי לשיר, צולם בטוקיו והוקרן בבכורה עולמית ב-29 באוקטובר 2014.

נכון לאוקטובר 2021, מונה הצפיות של הקליפ עומד על למעלה מ-400 מיליון צפיות.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי צ'ארלי XCX
קטגוריה:שירים באנגלית
קטגוריה:שירים שנכתבו על ידי צ'ארלי XCX
קטגוריה:שירים מסרטי קולנוע
קטגוריה:בלדות משנות ה-2010
קטגוריה:בלדות אלקטרופופ
קטגוריה:סינגלים בהוצאת אטלנטיק רקורדס
זכויות להט"ב בנאורו

**לסביות, הומוסקסואלים, טרנסג'נדרים וביסקסואלים ([[הקהילה הגאה|להט"ב]]) ב[[נאורו]]** מתמודדים עם אתגרים משפטיים וחברתיים שתושבים הטרוסקסואלים בעלי תחושת התאמה לזהותם המגדרית אינם חווים. פעילות הומוסקסואלית מוגדרת כחוקית במדינה מאז מאי 2016. עם זאת, מערכות יחסים בין זוגות חד-מיניים אינן מחזיקות באותן הכרות משפטיות שזמינות לזוגות הטרוסקסואלים מהמין השני שכן נישואים חד-מיניים או כל הכרה מוגבלת יותר בזוגיות חד-מינית (איחוד אזרחי, נישואי חוזה, ידועים בציבור) אינם מוכרים בחוק. כמו כן, לא קיימת הכרה משפטית בשינוי מגדר עבור טרנסג'נדרים בעלי דיספוריה מגדרית.

בדירוג שלה לשנת 2017, "The Human Truth Foundation" דירגה את נאורו עבור מעמד זכויות להט"ב בשטחה במיקום ה-87. מיקומה היה דומה למדינות אחרות באוקיינוס השקט, בהן: פלאו (86), איי מרשל (88) ומיקרונזיה (90).

בשנת 2011, נאורו הצביעה בעד "ההצהרה המשותפת על הפסקת מעשי אלימות והפרות זכויות אדם נלוות בהתבסס על נטייה מינית וזהות מגדרית" שגינתה לראשונה אלימות ואפליה נגד להט"ב בעצרת הכללית של האו"ם.

## מעמד בחוק
פעילות הומוסקסואלית הופללה בנאורו בשנת 1899 בתקופה שבה האי היה תחת שלטון הקיסרות הגרמנית. בשנת 1921 האי אימץ את הקוד הפלילי של קווינסלנד (חוק הקוד הפלילי 1899) שהיה קוד פלילי בריטי שהפליל הומוסקסואליות בכל שטחי הקולוניות של האימפריה הבריטית שעבר בירושה לחוק הפשעים של נאורו לאחר קבלת העצמאות של האי ב-1968.

בינואר 2011 מתיאו בטסיואה , שר הבריאות, המשפטים והספורט של נאורו הצהיר שהעברת חקיקה להכשרה של פעילות הומוסקסואלית בין מבוגרים בהסכמה נמצאת תחת "שיקול פעיל". באוקטובר 2011 ממשלת נאורו התחייבה לבטל את ההפללה הקיימת דה יורה של פעילות הומוסקסואלית. לדברי מחלקת המדינה של ארצות הברית בשנת 2012, לא היו דיווחים על העמדות לדין שהופנו נגד אזרחי להט"ב בנאורו על רקע החוק דה פקטו.

במאי 2016 הפרלמנט של נאורו  העביר את חוק הפשעים 2016 שביטל את הקוד הפלילי משנת 1899 והכשיר את קיומה של פעילות הומוסקסואלית בין מבוגרים בהסכמה בנאורו.

## הכרה במערכות יחסים חד-מיניות
נאורו אינה מכירה בנישואים חד-מיניים, וגם לא בכל צורה מוגבלת יותר של זוגיות חד-מינית (איחוד אזרחי, נישואי חוזה, מעמד ידועים בציבור). סעיף 49 בחוק רישום לידות, מוות ונישואים 2017 של נאורו מכיר בנישואים הטרוסקסואלים בלבד בין זוגות מהמין השני, ומצהיר באופן מפורש כי נישואים חד-מיניים בין זוגות מהמין השני לא יהיו בעלי הכרה משפטית במדינה באומרו כי "נישואים ברפובליקה יהיו איחוד מרצון של גבר אחד ואישה אחת". סעיף 70 בחוק קובע כי "נישואים שנערכו במדינה זרה לא יוכרו כנישואים ברפובליקה אם הנישואים הם (א) בין זכר לזכר אחר (ב) בין נקבה לנקבה אחרת".

## הגנה מפני אפליה
לא קיימים חוקים שמעניקים הגנה משפטית מפני אפליה על רקע נטייה מינית או זהות מגדרית בנאורו. עם זאת, חוק קוד המנהיגות 2016, שהתקבל ביוני 2016, קובע כי חל איסור על "מנהיג" (נשיא, יו"ר וסגן יו"ר הפרלמנט, שר בקבינט, חבר פרלמנט, פקידים משפטיים, שגרירים, נציבי בחירות, נציב המשטרה, שופט ראשי וכו'):"להפלות בין אנשים המשתתפים בממשלה או שמבקשים להשתתף בה בשל גיל, גזע, מוצא אתני, מגדר, מוגבלות, נטייה מינית, אמונות דתיות, מקום מוצא, אמונות או דעות פוליטיות".תיקון לחוק ההפרעות הנפשיות משנת 2016 קובע כי "אין לראות באדם בעל הפרעה נפשית רק מסיבות שאדם זה מביע או מציג או מסרב או לא מצליח להביע או הביע או שסירב או לא הביע העדפה מינית מסוימת או נטייה מינית".

## טבלת סיכום

## ראו גם

* זכויות להט"ב
* זכויות להט"ב באוקיאניה

## הערות שוליים

נאורו
קטגוריה:נאורו
נאורו
Hotter than Hell

**Hotter than Hell** (בעברית: **יותר חם מהגיהנום**) הוא שיר של הזמרת-יוצרת האנגלייה דואה ליפה, מתוך אלבום הבכורה שלה, *[[Dua Lipa (אלבום)|Dua Lipa]]* (2017). השיר נכתב על ידי דואה ליפה, אדם מידגלי, טומי בקסטר וג'רארד אוקונל. בעקבות השיר, הוחתמה ליפה על חוזה הקלטות עם האחים וורנר, דבר שקידם את תהליך הוצאת אלבום הבכורה שלה.

השיר הגיע למקום ה-15 במצעד הסינגלים הבריטי והיה לאחד משיריה המצליחים ביותר של ליפה באותה העת.

## רקע וכתיבה
ב-2013, דואה ליפה פגשה את בן מאוסון ואד מילט מ-*Tap Management* בזמן שקיימה פגישות עם חברות ניהול אחרות. לאחר שזיהו את כישרונה, מוסון ומילט הקימו עבורה מפגשי כתיבה, במהלכם נכתב "Hotter than Hell". השיר נכתב על ידי ליפה לצד אדם מידגלי, טומי בקסטר וג'רארד אוקונל מהלהקה האלקטרונית האנגלייה, ריטואל.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-240 מיליון השמעות.

## וידאו קליפ
הווידאו קליפ הרשמי של "Hotter than Hell" הוקרן בבכורה עולמית בערוץ היוטיוב של ליפה ב-6 במאי 2016. הוא בוים על ידי אמיל נאוה וצולם בלונדון. בקליפ, ליפה התכוונה להציג את "הילדים האבודים" של עיר הולדתה, כמו גם ניסיון לעשות את הכול בקונספט של גיהנום; ומכאן, שם השיר עצמו, "Hotter than Hell".

נכון לאוקטובר 2021, מונה הצפיות של הקליפ עומד על למעלה מ-135 מיליון צפיות.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי דואה ליפה
קטגוריה:שירים באנגלית
קטגוריה:שירים שנכתבו על ידי דואה ליפה
קטגוריה:שירי אלקטרופופ
קטגוריה:שירי דיסקו
יחסי איסלנד–ליטא

**יחסי איסלנד–ליטא** כוננו רשמית במאה ה-20. בשנות ה-20 איסלנד הייתה עדיין חלק מדנמרק, שהכירה בעצמאותה של ליטא ב-1 בנובמבר 1922. ב-1 בפברואר 1991, איסלנד הפכה למדינה הריבונית הראשונה שהכירה ברפובליקת ליטא שהייתה עדיין חלק מברית המועצות ודרשה ממנה עצמאות. שר החוץ האיסלנדי דאז יון בלדווין האניבלסון תרם את המרב לפעולה זו. כתוצאה מהמהלך הדיפלומטי הנועז, ספגה איסלנד סנקציות מברית המועצות. ההכרה המוקדמת באיסלנד זכורה לעיתים קרובות בליטא, הרחובות הבאים נקראים על שם איסלנד או בירתה: כביש איסלנד בקובנה, רחוב איסלנדיג'וס בוילנה, רחוב רייקיאוויקו בקלייפדה. כמו כן וילנה ורייקיאוויק הן ערים תאומות. ב-26 באוגוסט אותה שנה, שתי המדינות כוננו מחדש רשמית את היחסים דיפלומטיים ביניהן. שתי המדינות חברות באו"ם, בנאט"ו וב-OECD.

תקשורת של פוליטיקאים איסלנדים עם פוליטיקאים ליטאים מתקיימת גם באמצעות קבוצת סיימאס האיסלנדית ליחסים בין-פרלמנטריים עם המדינות הנורדיות.

## היסטוריה
היחסים בין שתי המדינות כוננו ב-1922, כאשר איסלנד הייתה חלק מדנמרק.

הכיבוש הסובייטי ניתק את היחסים בין ליטא ואיסלנד, שבינתיים הפכה לעצמאית לחלוטין מדנמרק. במהלך שנות הכיבוש הסובייטי, איסלנד לא הכירה במדינות הבלטיות כחלק מברית המועצות. עם זאת, לטענת גודני יוהאנסון, מדיניות אי ההכרה לא פגעה במסחר - איסלנד לא החרימה את נמל קלייפדה, ובשנת 1978 שגריר איסלנד במוסקבה ביקר ברפובליקות הבלטיות הסובייטיות.

### היחסים בין הרפובליקה המשוחזרת של ליטא ואיסלנד (1991–הווה)
היחסים בין ליטא ואיסלנד טובים מאוד, בהתחשב בעובדה שאיסלנד הייתה המדינה הראשונה שהכירה בליטא. באותה תקופה שר החוץ של איסלנד, היה שר החוץ היחיד של מדינת המערב שלא נרתע מלהגיע לווילנה על מנת להביע עימה סולידריות, מיד לאחר הכרזת העצמאות של ליטא.

כבר ב-18 במרץ 1993, נשיא ליטא אלגירדס ברזאוסקאס קיים ביקור ממלכתי באיסלנד. זה היה ביקורו החוץ השני של נשיא ליטא לאחר שיום לפני ביקר בדנמרק.

ב-1994 ארנור חניבלסון מונה לקונסול הכבוד של ליטא באיסלנד.

ב-2009 וב-2015 נשיא איסלנד, אולפור רגנר גרימסון ביקר בליטא.

לציון מאה שנה להכרזת העצמאות של ליטא, ביקר נשיא איסלנד, גודני יוהאנסון בליטא, שגם הביע את ברכותיו בווידאו קליפ קצר.

באיסלנד יש קהילה ליטאית גדולה, שרוב חבריה חיים באזור הבירה.

## יחסים כלכליים
ב-2016, לפי הנתונים, הסחר בין ליטא לאיסלנד מגיע ל-35.8 מיליון אירו, הסחר ה-53 בגודלו בעולם באותה שנה. היצוא מליטא כולל יבוא דגים טריים וצנונים (41.8%), דגים קפואים (33.2%), תרופות (5.3%), מכונות אחרות להכנה או לייצור תעשייתי של מוצרי מזון או משקאות (4%), לא מגולפים או מסורקים (3.3%).

עד 2,000 תיירים איסלנדים מבקרים בליטא מדי שנה.

## נציגויות דיפלומטיות
* ליטא מיוצגת באיסלנד באמצעות שגרירותה בקופנהגן, דנמרק, ובנוסף מחזיקה קונסוליית כבוד ברייקיאוויק.
* איסלנד מיוצגת בליטא באמצעות שגרירותה בהלסינקי, פינלנד, ובנוסף מחזיקה קונסוליית כבוד בווילנה.

### שגרירים
* שגריר איסלנד בליטא: Aurnis Touras Sigiurdson, מאז 2018, שיושב בהלסינקי, בירת פינלנד.
* שגריר ליטא באיסלנד: מאז 2016 התפקיד מאויש על ידי גינטה דמושיטה (Gintė Damušytė), שיושבת בקופנהגן, בירת דנמרק.

קטגוריה:ערכים ללא קטגוריות פיזיות - יחסי חוץ
זכויות להט"ב בפלאו

**לסביות, הומוסקסואלים, טרנסג'נדרים וביסקסואלים ([[הקהילה הגאה|להט"ב]]) ב[[פלאו]]** מתמודדים עם אתגרים משפטיים וחברתיים שתושבים הטרוסקסואלים בעלי תחושת התאמה לזהותם המגדרית אינם חווים. פעילות הומוסקסואלית גברית מוגדרת כחוקית במדינה מאז 2014. עם זאת, מערכות יחסים בין זוגות חד-מיניים אינן מחזיקות באותן הכרות משפטיות שזמינות לזוגות הטרוסקסואלים מהמין השני שכן נישואים חד-מיניים או כל הכרה מוגבלת יותר בזוגיות חד-מינית (איחוד אזרחי, נישואי חוזה, ידועים בציבור) אינם מוכרים בחוק. בנוסף, מאז 2008 קיימת הגבלה בחוקה של פלאו  שמכירה בנישואים כאיחוד הטרוסקסואלי בין זוגות מהמין השני בלבד. בכך, קיימת הגבלה חוקתית להכרה משפטית בנישואים חד-מיניים במדינה. פעילות הומוסקסואלית נשית מוגדרת כחוקית מאז ומעולם.

בשנת 2011 הצביעה פלאו בעד "ההצהרה המשותפת על הפסקת מעשי אלימות והפרות זכויות אדם נלוות על בסיס נטייה מינית וזהות מגדרית" שגינתה לראשונה אלימות ואפליה נגד להט"ב בעצרת הכללית של האו"ם.

## מעמד בחוק
לאחר המלצות ממספר מדינות בסיום הסקירה התקופתית האוניברסלית  של פלאו על ידי מועצת האו"ם לזכויות אדם באוקטובר 2011, ממשלת פלאו הבטיחה לבטל לחלוטין את ההפללה בחוק של פעילות הומוסקסואלית. באפריל 2014 הנשיא טומי רמנגסאו ג'וניור  חתם על קוד העונשין החדש שהוציא מהתוכן שלו איסור על קיום פעילות הומוסקסואלית גברית בין מבוגרים בהסכמה. הקוד נכנס לתוקף ב-23 ביולי 2014.

עד שנת 2014, פעילות הומוסקסואלית גברית בין מבוגרים בהסכמה הייתה מוגדרת כעבירה פלילית דה יורה בפלאו שעלולה להטיל עד 10 שנות מאסר למורשעים. עם זאת, סעיפי ההפללה בקוד העונשין דווחו כלא נאכפים בפועל לאורך השנים. פעילות הומוסקסואלית בין נשים הוגדרה כחוקית מאז ומעולם.

## הכרה במערכות יחסים חד-מיניות
פלאו אינה מכירה בנישואים חד-מיניים, וגם לא בכל צורה מוגבלת יותר של זוגיות חד-מינית (איחוד אזרחי, נישואי חוזה, מעמד ידועים בציבור). לצד אי הכרתה של פלאו במערכות יחסים הומוסקסואליות, ישנה הגבלה בחוקה של המדינה שמכירה בנישואים כאיחוד הטרוסקסואלי בין גבר לאישה בלבד, לאחר 22 שינויים שהתקבלו בתוכן החוקה במהלך 4 בנובמבר 2008 .

מאז תחילת העשור השני של המאה ה-21, התקיימו מספר מהלכים לביטול מגבלת החוקה על הכרה בנישואים חד-מיניים. ביולי 2019, בתשובה לשאלה במסיבת עיתונאים בנוגע לעמדתו בנושא, נשיא המדינה טומי רמנגסאו ג'וניור הצהיר שהוא תומך בביטול האיסור בטענה שהוא "מאמין בשוויון מלא" והגדיר אותו כהומופובי באומרו "אלה השונים מאיתנו לא אומר שהם צריכים להיות מנודים, אזרחים סוג ב', או שהם לא יכולים לתרום לקהילה. אני רוצה להבהיר שאני לא מאמין במעמד החוקתי הקיים שמקדם אפליה. אני רוצה להיות מתועד שאני תומך בזכויותיו של כל אדם, כל פלואן, שיתייחסו אליו באופן שווה... תנו לנו להתייחס זה לזה בכבוד ובכבוד. זה לא יהיה חיובי עבורנו ברמת האו"ם. כמגמה ברחבי העולם, אנחנו עושים צעד לאחור. כל עוד הם מאמינים באלוהים כמו כולם, אנו יכולים להתייחס זה לזה בכבוד ובכבוד". פעילים מקומיים שיבחו את הערותיו וכינו אותן כ-"מעשה מאוד מפתיע ומתקדם".

## תנאי מחיה
בדומה לשאר מדינות האיים באוקיינוס השקט, גילויי חיבה פתוחים בין בני זוג (הטרוסקסואלים והומוסקסואלים כאחד) עלולים להיות לא מקובלים על ידי החברה הפלואנית ולהוות מטרה לעוינות. לאורך השנים דווח שמספר להט"ב פלואנים בוחרים להגר לגואם השכנה או לארצות הברית עקב דחייה חברתית שאיתה הם עלולים להתמודד בפלאו על רקע נטייתם המינית או זהותם המגדרית.

## טבלת סיכום

## ראו גם

* זכויות להט"ב
* זכויות להט"ב באוקיאניה

## הערות שוליים

פלאו
קטגוריה:פלאו
פלאו
דליה קווה

**דליה קווה** (נולדה בפברואר 1943) היא ביולוגית ומשוררת ישראלית.

## ביוגרפיה
קווה נולדה בשם דליה מרים יקותיאלי בתל אביב, ולמדה בתיכון עירוני א. באפריל 1948 נהרג אחיה אמנון במלחמת השחרור בקרב בנבי יושע; מות אחיה השפיע על יצירתה בהמשך. היא שירתה בנח"ל במסגרת גרעין של תנועת המחנות העולים. אחרי השירות הצבאי למדה ביולוגיה באוניברסיטה העברית לתואר הראשון והשני, ולדוקטורט בהוראת המדעים בתחום הגנטיקה. במשך השנים לימדה במרכז ללימודים קדם-אקדמיים של האוניברסיטה העברית. במקביל הייתה חברת צוות שעסק בכתיבת חומרי לימוד בביולוגיה, מטעם משרד החינוך והוראת המדעים של האוניברסיטה העברית.
קווה החלה לכתוב שירה לאחר שהוריה נפטרו. שירים פרי עטה התפרסמו בעיתונים, כתבי עת, אנתולוגיות בעברית ובאנגלית.

מתגוררת בירושלים, נשואה לבמאי יהודה קווה ואם לשלושה.

## ספריה
*אשה עיגול: שירים (הוצאת הקיבוץ המאוחד, 1990)
*גשם: שירים (הוצאת הקיבוץ המאוחד, 2001)
*לימים הנוראים ריח של גויאבות (הוצאת כרמל, 2011)
*לילה (הוצאת כרמל, 2013)

## קישורים חיצוניים
*
* 
*
*

קטגוריה:משוררים ישראלים
קטגוריה:בוגרות המחנות העולים
קטגוריה:בוגרי המחנות העולים
קטגוריה:חברי גרעיני נח"ל
קטגוריה:בעלות תואר דוקטור מהאוניברסיטה העברית בירושלים
קטגוריה:בעלי תואר דוקטור מהאוניברסיטה העברית בירושלים
קטגוריה:משוררות ישראליות
קטגוריה:משוררות כותבות עברית
קטגוריה:משוררים כותבי עברית
קטגוריה:ירושלים: אישים
קטגוריה:בוגרות תיכון עירוני א' (תל אביב)
קטגוריה:בוגרי תיכון עירוני א' (תל אביב)
קטגוריה:סגל האוניברסיטה העברית בירושלים
קטגוריה:ישראליות שנולדו ב-1943
קטגוריה:ישראלים שנולדו ב-1943
זכויות להט"ב בטוקלאו

**לסביות, הומוסקסואלים, טרנסג'נדרים וביסקסואלים ([[להט"ב]])** בשטח החסות של ממלכת ניו זילנד **ב[[טוקלאו]]** מתמודדים עם אתגרים משפטיים וחברתיים שתושבים הטרוסקסואלים בעלי תחושת התאמה לזהותם המגדרית אינם חווים. פעילות הומוסקסואלית בקרב גברים מוגדרת כחוקית מאז 2003. עם זאת, מערכות יחסים בין זוגות חד-מיניים אינן מחזיקות באותן הכרות משפטיות שזמינות לזוגות הטרוסקסואלים מהמין השני שכן נישואים חד-מיניים או כל הכרה מוגבלת יותר בזוגיות חד-מינית (איחוד אזרחי, נישואי חוזה, ידועים בציבור) אינם מוכרים בחוק. כמו כן, לא קיימת הכרה משפטית בשינוי מגדר עבור טרנסג'נדרים בעלי דיספוריה מגדרית.

## היסטוריה
בטוקלאו, בדומה לסמואה, איי קוק, ניו זילנד ושאר מדינות פולינזיה, ישנה אוכלוסייה מסורתית-תרבותית שמזדהה בתור מגדר שלישי. אנשים אלו ידועים בשפה הטוקאלאנית  במונח "פאקאפהפיין" (באנגלית: Fakafāfine) ומוגדרים כזכרים בלידה אך מתלבשים, מתנהגים ונראים כנשים. אנשי הפאקאפהפיין התקבלו באופן מסורתי על ידי החברה הטוקלאואנית לאורך ההיסטוריה לפני תחילת עידן הקולוניאליזם של האימפריה הבריטית והגעתם של המיסיונרים האירופאים לטוקלאו.

## מעמד בחוק
פעילות הומוסקסואלית גברית בין מבוגרים בהסכמה מוגדרת כחוקית בטוקלאו מאז 2003 לאחר כניסתו לתוקף של חוק הפשעים, ההליכים והראיות 2003. לפני כן, פעילות הומוסקסואלית בין גברים הוגדרה כפלילית על רקע הסעיפים 170 ו-171 של חוק ניואה 1966 שהורחבו לטוקלאו על ידי תקנות הפשעים של איי טוקלאו 1975. הומוסקסואליות נשית מוגדרת כחוקית בטוקלאו מאז ומעולם.

## הכרה בזוגיות חד-מינית
טוקלאו אינה מכירה בנישואים חד-מיניים, וגם לא בכל צורה מוגבלת יותר של זוגיות חד-מינית (איחוד אזרחי, נישואי חוזה, מעמד ידועים בציבור). החוק בטוקלאו אינו אוסר במפורש על הכרה בנישואים חד-מיניים, אולם, הוא מניח שהצדדים הם זוגות הטרוסקסואלים בלבד מהמין השני.

## שירות צבאי
לסביות, הומוסקסואלים, טרנסג'נדרים וביסקסואלים גלויים רשאים לשרת בגלוי בכוחות ההגנה של ניו זילנד שאחראים על הגנת טוקלאו כחלק מממלכת ניו זילנד.

## תנאי מחיה
בדומה לשאר מדינות פולינזיה, גילויי חיבה פתוחים בין בני זוג (הומוסקסואלים והטרוסקסואלים כאחד) עלולים לא להתקבל על ידי החברה ולהוות מטרה לעוינות.

## טבלת סיכום

## ראו גם

* זכויות להט"ב
* זכויות להט"ב באוקיאניה
* זכויות להט"ב באיי קוק
* זכויות להט"ב בחבר העמים הבריטי
* זכויות להט"ב בניואה
* זכויות להט"ב בניו זילנד

## הערות שוליים

טוקלאו
קטגוריה:טוקלאו
קטגוריה:ניו זילנד
טוקלאו
Be the One

"**Be the One**" (בעברית: "**תהיה האחד**") הוא שיר של הזמרת-יוצרת האנגלייה דואה ליפה, מתוך אלבום הבכורה שלה, *[[Dua Lipa (אלבום)|Dua Lipa]]* (2017). השיר נכתב על ידי לוסי טיילור, ג'ק טרנט ודיגיטל פארם אנימלס, כשהאחרון מבין השלושה גם הפיק אותו.

השיר הופץ דרך דואה לימיטד להורדה דיגיטלית והזרמת מוזיקה ב-30 באוקטובר 2015. "Be the One" זכה לתשומת לב מוגבלת באותה התקופה, אך בהמשך הפך ללהיט רדום.

## רקע וכתיבה
"Be the One" נכתב על ידי לוסי טיילור, דיגיטל פארם אנימלס וג'ק טרנט. השיר עוסק בתקשורת השגויה במערכת היחסים שבה הייתה טיילור באותה התקופה. מבחינה מוזיקלית, "Be the One" הוא שיר פופ, יורופופ וסינת'פופ.

בסמוך לצאתו, עלה השיר לרשת הזרמת המדיה ספוטיפיי, שם הוא צבר למעלה מ-460 מיליון השמעות.

## וידאו קליפ
את הקליפ של "Be the One" ביימה ניקול נודלנד, שהייתה גם במאית הקליפ של "New Love". בעקבות צילומי הקליפ של "Love New" בלוס אנג'לס, ליפה החליטה לנסות ליצור אותו מחדש עם הקליפ של "Be the One". היא הצהירה בהמשך, שאת הקליפ צילמו במקומות שהיא אהבה להסתובב בהם.

נכון לאוקטובר 2021, מונה הצפיות של הקליפ עומד על למעלה מ-525 מיליון צפיות.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי דואה ליפה
קטגוריה:שירים באנגלית
קטגוריה:שירים שנכתבו על ידי דיגיטל פארם אנימלס
קטגוריה:שירי דרים פופ
קטגוריה:שירי סינת'-פופ
קטגוריה:סינגלים שהגיעו למקום הראשון בפולין
קטגוריה:שירי פלטינה כפולה בממלכה המאוחדת
ילדות והעיר הגדולה

**ילדות והעיר הגדולה** הוא סינגל שהוקלט על ידי הזמר הישראלי עברי לידר. הוא יצא לאור בהוצאת חברת התקליטים הליקון, ב-5 בפברואר 2015, ונכלל באלבום האולפן התשיעי של הזמר הנושא אותו שם, כרצועה ה-11. את מילות השיר חיבר לידר לצד יונתן פריג'.

נכון לספטמבר 2025, לשיר יש למעלה מ-620 אלף צפיות ביוטיוב.

## הצלחה מסחרית
השיר נכנס למצעד השבועי של גלגלצ ב-19 במרץ 2015, במקום התשיעי. "ילדות והעיר הגדולה" הגיע לשיאו במצעד ב-2 באפריל, כשדורג במקום השלישי. הוא שהה במצעד הסינגלים של גלגלצ זה חמישה שבועות רצופים. במצעד השנתי-עברי של תחנת הרדיו דורג במקום ה-36. כמו כן, הוא ניצב במקום השני במצעד הסינגלים השבועי של רשת ג'.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי עברי לידר
קטגוריה:שירים בעברית
קטגוריה:שירים שנכתבו על ידי עברי לידר
קטגוריה:סינגלים בהוצאת הליקון